
ประกาศเทศบาลตำบลดอนฉิมพลี
เรื่อง  นโยบายต่อต้านการรับสินบนเพื่อป้องกันการทุจริตละประพฤติมิชอบ
------------------------------
		
ตามที่รัฐบาลกำหนดให้การป้องกัน ปราบปรามการทุจริตและประพฤติมิชอบเป็นนโยบายสำคัญและถือเป็นวาระแห่งชาติที่ทุกส่วนราชการจะต้องนำไปปฏิบัติให้บังเกิดผลที่เป็นรูปธรรม นั้น
เทศบาลตำบลดอนฉิมพลี ในฐานะเป็นหน่วยงานของรัฐในการผลักพันนโยบายไปสู่การปฏิบัติที่เป็นรูปธรรม จึงได้กำหนดให้นโยบายต้อต้านการรับสินบนเพื่อป้องกันการทุจริตและประพฤติมิชอบเป็นนโยบายสำคัญ ทั้งนี้ เพื่อให้การปฏิบัติงานของบุคลากรเทศบาลตำบลดอนฉิมพลี เป็นไปตามหลักธรรมมิบาล ทุกภารกิจต้องโปร่งใส เป็นธรรม ตรวจสอบได้ จึงได้กำหนดแนวทางปฏิบัติ ดังนี้
1. บุคลากรของเทศบาลตำบลดอนฉิมพลี ต้องปฏิบัติตามนโยบายนี้ โดยไม่เข้าไปเกี่ยวข้องกับการรับหรือให้สินบนไม่ว่าทางตรงหรือทางอ้อม
2. บุคลากรของเทศบาลตำบลดอนฉิมพลี จะต้องไม่เรียกร้อง จัดหา หรือรับสินบนเพื่อประโยชน์ส่วนตนหรือประโยชน์ของเทศบาลตำบลดอนฉิมพลี หรือประโยชน์ของผู้ที่เกี่ยวข้องกับตน ไม่ว่าจะเป็นคนในครอบครัว เพื่อ หรือผู้มีส่วนเกี่ยวข้องในลักษณะอื่นใด
3. บุคลากรของเทศบาลตำบลดอนฉิมพลี จะต้องไม่เสนอว่าทำให้ สัญญาว่าจะทำให้ หรือรับสอนบนจากเจ้าหน้าที่ภาคเอกชนหรือบุคคลอื่นใดโดยมีจุดประสงค์เพื่อจูงใจกระทำการ ไม่กระทำการ หรือประวิงการกระทำอันมิชอบด้วยหน้าที่และกฎหมาย
4. เมื่อผู้ใดพบเห็นการกระทำที่เข้าข่ายเป็นการรับหรือให้สินบน จะต้องรายงานผู้บังคับบัญชาหรือตามช่องทางการรับเรื่องร้องเรียนที่อยู่ในความรับผิดชอบของเทศบาลตำบลดอนฉิมพลี ทันที
5. เทศบาลตำบลดอนฉิมพลี คำนึงถึงความเป็นธรรมและปกป้องเจ้าหน้าที่ที่ปฏิเสธการรับหรือให้สินบนโดยจะไม่ดำเนินด้านลบต่อเจ้าหน้าที่ผู้นั้น
6. สำหรับการจัดซื้อ จัดจ้าง ห้ามมีการรับหรือให้สินบนในการดำเนินการจัดซื้อ จัดจ้าง ทุกชนิด การดำเนินการต้องเป็นไปอย่างซื่อสัตย์ ตรวจสอบได้และอยู่ภายใต้กฎหมายและกฎระเบียบที่เกี่ยวข้อง

จึงประกาศให้ทราบโดยทั่วกัน

(นายชูรัช ภู่ศรีจันทร์)
นายกเทศมนตรีตำบลดอนฉิมพลี

